Subject: Õhtulehe päring
From: Reti Jõerand <[email-masked]>
To: "Maire Iro - AKI" <[email-masked]>
Date: Thu, 13 Nov 2025 10:47:39 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!
Kirjutan Õhtulehest ning soovin Teilt kommentaari olukorra kohta, mis on
tekitanud arutelu sotsiaalmeedias.
Nimelt on olnud juhtumeid, kus mõjuisik või suurema jälgijaskonnaga
sisulooja reageerib teda Facebookis solvanud kommentaarile, tehes sellest
kuvatõmmise ning jagades selle oma jälgijatele (näiteks Instagrami
story’s) sõnumiga „vaadake, mida minu kohta kirjutati“. Kuvatõmmisel on
tavaliselt näha ka kommenteerija nimi ja profiilipilt.
Arutelus on tõstatatud küsimus, kas sellisel juhul rikub sisulooja kellegi
õigusi, eriti kui kommenteerija profiilipildil on laps ning lapse nägu ei
ole udustatud. Mitmed sotsiaalmeediakasutajad on pidanud sellist jagamist
vastutustundetuks, isegi kui tegu on avaliku profiiliga.
Oleksin väga tänulik, kui Teil oleks võimalik anda oma  lühemapoolne
hinnang:

1.

	Kas sisulooja tohib sellisel kujul kuvatõmmist avalikult jagada,
kui see sisaldab inimese nime ja profiilipilti?
2.

	Kui profiilipildil on laps, kas lapse näo varjamine on
juriidiliselt nõutav või pigem soovitatav eetiline samm?
3.

	Kas selline “häbipostitus” võib tuua kaasa õiguslikke tagajärgi –
näiteks isikuandmete kaitse või lapse õiguste rikkumise vaatepunktist?
4.

	Kuidas peaks käituma inimene, kelle lapse nägu on sellises
kontekstis avaldatud?

Lugupidamisega,

Reti Jõerand
Õhtulehe reporter